நவ இந்தியாவை உருவாக்கிய சிற்பிகளில் ஒருவரான நேருவின் புதல்வியான இந்திரா, அவருக்குப்பின் காங்கிரஸ் என்ற பேரியக்கத்தினை அடுத்த பல தலைமுறைகளுக்கு நிலைநிறுத்தக் காரணமானவர். ஒரு பெண்ணாய் செல்வச்செழிப்பான குடும்பத்தில் பிறந்து தந்தையின் ஆரம்பகால அரசியல் நடவடிக்கைகளில் பங்குகொள்ள தொடங்கி தந்தையின் அந்திமக்காலம் வரை அவரோடு பயணித்தவர். நேருவுக்குப்பின் அரசியலலில் தீவிரமாகப் பங்கெடுத்துக்கொண்டதோடு, வெகு சீக்கிரத்தில் கட்சியின் தலைமைப்பதவி மற்றும் பிரதமர் பதவியை அடைந்தார். தனது உறுதியான சாதுர்யமான அரசியல் நடவடிக்கைகளால் உலக நாடுகளை வியப்புடன் பார்க்கவைத்தார். 70 களின் மத்தியில் தனக்கு அரசியல் ஸ்திரத்தன்மையற்ற சூழல் உருவானபோது எமர்ஜென்சி ஆயுதத்தை கையிலெடுத்து ஒட்டுமொத்த இந்தியாவையும் உறைய வைத்தார்.